কলকাতা: নিয়োগ প্রক্রিয়ায় স্বচ্ছতা আনতে স্কুল সার্ভিস কমিশনকে নির্বাচিত প্রার্থীদের তালিকা প্রকাশের নির্দেশ দিল কলকাতা হাইকোর্ট ৷ এসএসসি আপার প্রাইমারি মামলায় এমনই নির্দেশ আদালতের ৷ ১০ জুলাইয়ের মধ্যে কমিশনকে প্রকাশ করতে হবে নিযুক্ত প্রার্থীদের সম্পূর্ণ তালিকা ৷ সম্পূর্ণ উচ্চ প্রাথমিকের ইন্টারভিউ ৷ শূন্যপদ ২৪,৫৬৪টি ৷আর পাঁচ দিনের মধ্যে এতজন নিয়োগ প্রার্থীর তালিকা প্রকাশ করতে হবে কমিশনকে ৷ এসএসসি রুল মেনে তালিকা প্রকাশের নির্দেশ দিয়েছেন বিচারপতি মৌসুমি ভট্টাচার্য ৷ সেই অনুযায়ী ২৪,৫৬৪ জন নিয়োগ প্রার্থীদের নাম, টেটের নম্বর উল্লেখ করে তালিকা প্রকাশ করতে হবে কমিশনকে ৷ ২০১৫ সালের অগাস্ট মাসে পরীক্ষার পর ১৬ সালে বেরোয় আপার প্রাইমারির রেজাল্ট।
কে শিক্ষকপদে নিয়োগ প্রার্থীদের তালিকা প্রকাশের নির্দেশ হাইকোর্টের